[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000003", "text": "Tartu u\u0308likooli teaduskooli loovust ta\u0308is o\u0303ppeaasta"}, {"text_idx": "#000005", "text": "Kohe-kohe ja\u0308a\u0308b selja taha Tartu u\u0308likooli teaduskooli viieku\u0308mne kuues o\u0303ppeaasta. On olnud loov aasta, mis to\u0303i endaga kaasa muudatusi nii teaduskooli koosseisus kui ka tegevuses."}, {"text_idx": "#000006", "text": "Alates 1. aprillist toimetame teaduskoolis Ana Valdmanni ka\u0308e all. Valdmannil on pikaaegne pedagoogina to\u0308o\u0308tamise kogemus nii po\u0303hikoolis, gu\u0308mnaasiumis kui ka ko\u0303rgkoolis. Ta peab juhina va\u0308ga oluliseks, et u\u0308kski andekas o\u0303pilane ei ja\u0308a\u0308ks o\u0303petaja vo\u0303i lapsevanema poolt ma\u0308rkamata ning saaks tuge oma vo\u0303imete ja huvide arendamisel. \u201eLoodame senisest enam pakkuda tuge o\u0303petajatele teadusandekate laste toetamisel. O\u0303petaja on vo\u0303tmeisik, kes suunab o\u0303pilasi teaduskooli tegemiste juurde,\u201c ra\u0308a\u0308kis Valdmann."}, {"text_idx": "#000007", "text": "Suure ja olulise osa andekatele suunatud teaduskooli tegevusest moodustavad olu\u0308mpiaadid ja ainevo\u0303istlused. Vo\u0303ib julgelt va\u0308ita, et olu\u0308mpiaadidel polnud sel aastal midagi tavapa\u0308rast \u2013 igale olu\u0308mpiaadile tuli leida eraldi lahendus. Kes sai, korraldas olu\u0308mpiaadi veebis. Kellele selline lahendus ei sobinud, lu\u0308kkas olu\u0308mpiaadi piirangute leevenemist oodates edasi. Taoline korraldus eeldas pidevat suhtlust ja koordineerimist. Uueks hooajaks valmistudes oleme ha\u0308id mo\u0303tteid ja tagasisidet kogunud nii piirkondlike olu\u0308mpiaadide korraldajatelt kui ka olu\u0308mpiaadiz\u030cu\u0308riidelt. Praegu keskendume viimastele lo\u0303ppvoorudele ja suvel toimuvatele rahvusvahelistele olu\u0308mpiaadidele, mis toimuvad valdavalt distantsilt ja veebis. Uue o\u0303ppeaasta vo\u0303istluskalendriga saab tutvuda kalender.teaduskool.ut.ee."}, {"text_idx": "#000008", "text": "Hoolimata sellest, et veebio\u0303pet on kahe viimase aasta jooksul olnud va\u0308ga palju ja o\u0303pilastel on kohati tekkinud digiva\u0308simus, pole teaduskooli kursustel osalejate arv va\u0308henenud. Lo\u0303petajate protsent on pu\u0308sinud sarnane eelmiste aastate omaga ja veidike isegi to\u0303usnud. Viimaste aastate jooksul on teaduskool stabiilselt pakkunud igal o\u0303ppeaastal ligi 50 e-kursust po\u0303hikooli- ja gu\u0308mnaasiumio\u0303pilastele. Paljusid kursusi arvestatakse gu\u0308mnaasiumiastmes valikainena. Uuel o\u0303ppeaastal lisanduvad mitmed eri valdkondade kursused. Registreerimine e-o\u0303ppekeskuse lehel on juba avatud. Kursuste ta\u0308ielik nimekiri pannakse u\u0308les 25. augustiks."}, {"text_idx": "#000009", "text": "Kuigi kursusel osalejate arv pole muutunud, on juhendajad nentinud, et oma ja\u0308lje on koroona veebio\u0303ppele siiski ja\u0308tnud. Nimelt on viirus pa\u0308rssinud o\u0303pilase ja o\u0303petaja vahetut suhtlust. Kui varem oli tavaline, et o\u0303petaja pa\u0308rast tunni lo\u0303ppu la\u0308henevat kursuseto\u0308o\u0308 ta\u0308htaega meelde tuletas vo\u0303i o\u0303pilane koduto\u0308o\u0308 asjus no\u0303u ku\u0308simas ka\u0308is, siis koroonaajal oli see takistatud. Samas soodustas see kursuslaste suhtlust teaduskoolipoolse juhendajaga."}, {"text_idx": "#000010", "text": "Koroonaajal on teaduskooli veebivo\u0303istluste varasalv ta\u0308ienenud mitme uue vo\u0303istlusega, nagu \u201eJa\u0308nku-Juta\u201c, \u201eSalakeel\u201c, \u201eSiniroheline maa\u201c ja \u201eLoogiline loodusteadus\u201c. Toimumata pole ja\u0308a\u0308nud ka populaarsed vo\u0303istlused, nagu \u201eKa\u0308nguru\u201c, \u201ePulsar\u201c, \u201eSpekter\u201c ja \u201eKobras\u201c. Valdavalt toimuvad veebivo\u0303istlused meie viktoriinikeskkonnas viktoriinid.ee. Lisaks vo\u0303istlemisele saab keskkonnas pingevabalt harjutada ja uuteks mo\u0303o\u0303duvo\u0303tmisteks valmistuda. Harjutusva\u0308ljakule on koondatud varasemalt toimunud vo\u0303istluste ja viktoriinide u\u0308lesanded ja nende vastused."}, {"text_idx": "#000011", "text": "Rohkelt o\u0303ppe- ja harjutusmaterjali leiab ka teaduskooli kodulehelt, kuhu on koondatud olu\u0308mpiaadide u\u0308lesanded, aga ka valik kursustel kasutatavat materjali. Paljud neist on loonud meie enda o\u0303ppejo\u0303ud ja metoodikud. Lisaks on toodud viited internetis leiduvatele kasulikele o\u0303ppematerjalidele. Ta\u0308ienenud on nii videoloengute kui ka o\u0303ppevideote valik. Kodulehele on lisatud na\u0308iteks looduso\u0303petuse ja keemia o\u0303ppevideod, mis on mo\u0303eldud koolitunnis lisamaterjalina kasutamiseks vo\u0303i iseo\u0303ppimiseks."}, {"text_idx": "#000012", "text": "Vo\u0303imaluste piires oleme ja\u0308tkanud fu\u0308u\u0308sika, keemia ja bioloogia o\u0303pikodadega ning uurimislabori programmidega. Soovist viia programmeerimiso\u0303pe po\u0303hikoolio\u0303pilasteni su\u0308ndis 2020. aasta su\u0308gisel IT-o\u0303pikoda Noored Koodi, mis osutus koolide seas va\u0308ga populaarseks. IT-o\u0303pikodades o\u0303pivad 6.\u20139. klassi o\u0303pilased noorte asjatundlike TU\u0308 IT-tudengite ka\u0308e all arvutima\u0308nge luues programmeerima. Uue o\u0303ppeaasta koolid valime va\u0308lja su\u0308gisel. Kandideerimine algab o\u0303ppeaasta alguses, seega tasub meie kodulehel silma peal hoida."}, {"text_idx": "#000013", "text": "Ko\u0303ik need tegevused on saanud vo\u0303imalikuks o\u0303petajate ja koosto\u0308o\u0308partnerite toe ja abiga. Meie siiras ta\u0308nu ko\u0303ikidele asjaosalistele pu\u0308hendumuse, mo\u0303istmise ja meeldiva koosto\u0308o\u0308 eest. Peame o\u0303petajate kaasamist oma to\u0308o\u0308sse va\u0308ga oluliseks. Soovime ka uuel o\u0303ppeaastal ja\u0308tkata o\u0303petajate abistamist o\u0303ppeto\u0308o\u0308 mitmekesistamisel ja pakkuda neile tuge andekate o\u0303pilaste ma\u0308rkamisel ja toetamisel. U\u0308heskoos tiivustame talente teel tulevikku."}, {"text_idx": "#000017", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Mo\u0303ni algus on eriti raske \u2013 jutt o\u0303pikutest Heaks o\u0303petajaks o\u0303pitakseHaridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]